***รัสตี*** (อังกฤษ: *Rusty*) เป็นวิดีโอเกมแอ็กชันที่พัฒนาและเผยแพร่โดยซี-แลป ในประเทศญี่ปุ่นเมื่อเดือนกรกฎาคม ค.ศ. 1993 สำหรับเครื่องพีซี-98, เอปสัน พีซี และเอ็มเอส-ดอส โดยมีการกำกับ, เขียนบท และเขียนโปรแกรมโดยนาโอโตะ นีดะ อำนวยการผลิตโดยมาซาโยชิ โคยามะ และดนตรีโดยมาซาฮิโระ คาจิฮาระ, เค็นอิจิ อารากาวะ รวมถึงริว ทากามิ

ผู้เล่นรับบทเป็นรัสตีซึ่งเป็นนักล่าแวมไพร์หญิงที่สืบสวนการหายตัวไปของผู้หญิงจำนวนหนึ่ง และเดินทางผ่านสิบด่าน ต่อสู้กับโครงกระดูก, สัตว์ประหลาด ตลอดจนตัวละครบอสด้วยแส้และไอเทมของเธอ บรรดานักวิจารณ์และนักข่าวมักเปรียบเทียบเกมนี้กับซีรีส์*คาสเซิลวาเนีย* บางคนกล่าวถึงเกมนี้ว่าเป็น "โคลน" แต่ก็ยังวิจารณ์ว่าอยู่ในเกณฑ์ดี ส่วนหนึ่งหนึ่งกล่าวถึงเกมนี้ว่าเป็นของมีค่าที่ทุกคนควรเล่น และอีกส่วนหนึ่งกล่าวถึงเกมนี้ว่าเป็นหนึ่งในเกมที่ดีที่สุดของเกมโคลน*คาสเซิลวาเนีย*ทั้งหมด แม้ว่าจะไม่ได้รับการเผยแพร่เป็นภาษาอังกฤษ แต่ก็มีการแปลอย่างไม่เป็นทางการโดยกลุ่มการแฮกรอมใน ค.ศ. 2017

รูปแบบการเล่น
-------------

ผู้เล่นใช้แส้เพื่อโจมตีศัตรู และบอสขนาดใหญ่ที่เผชิญหน้าในแต่ละด่าน ที่นี่ ผู้เล่นต่อสู้กับบอสบันจีดีมอนในด่าน 3 ซึ่งเป็นคฤหาสน์
*รัสตี*เป็นเกมแอ็กชันเลื่อนด้านข้าง ซึ่งผู้เล่นจะสวมบทบาทเป็นรัสเตีย "รัสตี" สปริงเคิล นักล่าแวมไพร์หญิงที่ร่วมกับนกฮูกของเธอในการสืบสวนคดีของผู้หญิงที่หายตัวไปจากหมู่บ้านต่าง ๆ ในชนบท ผู้เล่นต่อสู้กับศัตรู เช่น โครงกระดูก, ซอมบี และสัตว์ประหลาดอื่น ๆ รวมถึงตัวละครบอสขนาดใหญ่โดยใช้แส้ของตัวละครผู้เล่นและไอเทมที่พบในด่านต่าง ๆ นอกจากนี้ นกฮูกคู่หูของผู้เล่นยังช่วยเหลือผู้เล่นด้วยการโจมตีศัตรูแก่พวกเธอ ทั้งนี้ ด้วยการกระโดดและโจมตีในเวลาเดียวกัน ผู้เล่นสามารถใช้ไมด์สแลชเชอร์ ซึ่งเป็นท่า "เพาเวอร์แครช" ที่แตกต่างกัน โดยขึ้นอยู่กับเพาเวอร์-อัป ที่พวกเธอใช้อยู่ การเคลื่อนไหวเหล่านี้รวมถึงการทำให้เวลาช้าลง, ยิงลูกบอลพลังงานที่ระเบิดออก หรือกลายเป็นผู้คงกระพันชั่วขณะ นอกเหนือจากการใช้เป็นอาวุธแล้ว ผู้เล่นยังสามารถใช้แส้เพื่อเหวี่ยงตัวจากวงแหวนทองคำที่พบในบางด่าน

เกมนี้ประกอบด้วยสิบด่าน ซึ่งแปดด่านจะขึ้นอยู่กับการค้นหากุญแจเพื่อปลดล็อกประตู, ด่านที่เจ็ดเกี่ยวข้องกับการเดินผ่านพื้นที่อย่างรวดเร็วและด่านที่สิบเป็นด่านเฉพาะของบอส การออกแบบด่านไม่เป็นเชิงเส้นตรง โดยมีเส้นทางวนรอบ และเส้นทางอื่นที่มีรางวัลซ่อนอยู่ให้ผู้เล่นค้นหา อย่างไรก็ตาม ตรงกันข้ามกับการออกแบบด่านของเกม ได้มีการจับเวลารวมอยู่ด้วย ทั้งนี้ ด่านต่าง ๆ ประกอบด้วยหมู่บ้าน, สุสาน, คฤหาสน์, หอคอยอาสนวิหาร, ถ้ำ, เขาวงกตที่เต็มไปด้วยน้ำ, ลานบ้าน, หอนาฬิกา และปราสาทบลัดซูน - ซึ่งแบ่งออกเป็นหลายด่าน โดยทุกด่านจบลงด้วยการสู้กับบอสตัวใดตัวหนึ่ง

หมายเหตุ
--------

1. ↑  ญี่ปุ่น: รัสตี; โรมาจิ: *ラスティ*; ทับศัพท์: Rasuti

อ้างอิง
-------

1. 1 2 3  Szczepaniak, John (January 2012). "Rusty". *Hardcore Gaming 101*. เก็บจากแหล่งเดิมเมื่อ December 24, 2016. สืบค้นเมื่อ May 11, 2017.
2. 1 2  Couture, Joel (May 9, 2017). "PC-98 Castlevania-Like Rusty Translated To English By Fans". *Siliconera*. Curse, Inc. เก็บจากแหล่งเดิมเมื่อ May 11, 2017. สืบค้นเมื่อ May 11, 2017.
3. ↑  Walker, Alex (May 10, 2017). "It Took 24 Years For This Japanese Game To Get Translated". *Kotaku*. Gizmodo Media Group. เก็บจากแหล่งเดิมเมื่อ May 11, 2017. สืบค้นเมื่อ May 11, 2017.

| * ด
* ค
* ก
เกมชุด *คาสเซิลวาเนีย* |
| --- |
| ต้นฉบับ | *คาสเซิลวาเนีย* · *แวมไพร์คิลเล่อร์* · *ไซมอนส์เควสต์* · *ฮอนท์คาสเซิล* · *ดิแอดเวนเจอร์* (*รีเบิร์ธ*) · *แดรกคูลาส์เคิร์ส* · *เบลมอนต์สรีเวงก์* · *ซูเปอร์คาสเซิลวาเนีย IV* · *โครนิคัลส์* · *รอนโดออฟบลัด* · *บลัดไลน์* · *ซิมโฟนีออฟเดอะไนท์* · *เลเจนด์ส* · *คาสเซิลวาเนีย 64* · *เลกาซีออฟดาร์กเนส* · *เซอร์เคิลออฟดิมูน* · *ฮาโมนีออฟดิสโซแนนซ์* · *อาเรียออฟซอร์โรว์* · *ลาเมนต์ออฟอินโนเซนซ์* · *ดอวน์ออฟซอร์โรว์* · *เคิร์สออฟดาร์กเนส* · *พอร์เทรตออฟรูน* · *ออร์เดอร์ออฟชาโดว์* · *ออร์เดอร์ออฟเอคคลิเซีย* |
| ลอร์ดออฟชาโดว์ | *ลอร์ดออฟชาโดว์* · *มิเรอร์ออฟเฟท* · *ลอร์ดออฟชาโดว์ 2* |
| เกมอื่น | *คาสเซิลวาเนีย คิดแดรกคูลา* · *คิดแดรกคูลา* · *จัดช์เมนท์* · *คาสเซิลวาเนีย สล็อท* · *ดิอาร์เขต* · *พัซเซิล เอนคอร์ออฟดิไนท์* · *ฮาร์โมนีออฟดิสแพร์* |